شه‌فه‌ق نيوز/ سه‌رچه‌وه‌يليگ وه‌رپرس ئه‌مريكى ئه‌وه‌ ده‌رخست ك وڵاته‌يل يه‌كگرتگ په‌لامار ئه‌لكترۆنى ئه‌را بان ئيران ئه‌نجام داگه‌ دوياى ئه‌و په‌لاماره‌يله‌ ك هاته‌ تويش دامه‌زرياگه‌يل كۆمپانياى ئارامكۆ له‌ سعوديه‌ له‌ 14ى سپته‌مبه‌ر گوزه‌يشت.
له‌ى باوه‌ته‌و، روێته‌رز له‌ زووان وه‌رپرسه‌يليگ ئه‌مريكى وت: ئه‌و په‌لاماره‌يل ئه‌لكترۆنى ئه‌مريكيه‌ توانى ته‌هران گرته‌سه‌ ئامانج له‌بان بڵاوكردنه‌وه‌ى دعايه‌ى ده‌ره‌كى(پڕوپاگه‌نده‌)، ئاماژه‌ وه‌يه‌يش كرد ئى په‌لاماره‌يله‌ پيكهاتنه‌ له‌ وه‌سيله‌ى جواودانه‌وه‌ وه‌بى كه‌فتنه‌وه‌ى قوربنى له‌ مه‌ده‌نيه‌يل.
جى باسه‌، ئه‌و وه‌رپرسه‌يله‌ ك نه‌تواسن ناويان ئاشكرا بدێ، ئه‌وه‌ ده‌رخستنه‌ ك ئه‌و په‌لاماره‌يله‌ له‌ كوتايه‌يل مانگ سپته‌مبه‌ر ئه‌نجام دريانه‌و تواناى ئيران گرته‌سه‌ ئامانج له‌بان بڵاوكردنه‌وه‌ى پڕوپاگه‌نده‌, وه‌جووريگ ك په‌لامار ئه‌لكترۆنى ژير وه‌ژير ئه‌مريكى كاريگه‌رى كرده‌سه‌ بان ده‌زگايه‌يل ئيرانى.
